Farg'onada yigit ko'chada sevgan qizini urib, boshiga tepdi — video

Farg'ona viloyati Dang'ara tumanida 25 iyun kuni yigit ko'chada sevgan qizini urib, boshiga tepdi. Viloyat Ichki ishlar boshqarmasi axborot xizmati holat yuzasidan munosabat bildirdi.
Aniqlanishicha, o'zaro tanish bo'lgan fuqarolar A.D. va N.T. o'rtasida rashk tufayli kelishmovchilik yuzaga kelishi oqibatida Navbahor mahallasi hududida A.D. N.Tni qo'l va oyoqlari bilan urib, tepib voqea joyidan ketib yuborgan. 
Hozirda mazkur holat yuzasidan sudga oid tibbiy ekspertiza tayinlanib, Dang'ara tuman ichki ishlar bo'limi tomonidan tergovga qadar tekshiruv harakatlari olib borilmoqda. Tekshiruv yakuniga ko'ra qo'shimcha ma'lumot beriladi.

Eslatib o'tamiz, Andijon shahrida “Nexia” haydovchisi “Damas” haydovchisi bilan yo'l talashib, undagi ayol yo'lovchining qorniga tepgani haqida xabar berilgandi.